Բացի այդ, հարկավոր է նկատի ունենալ, որ ըստ Եվրոպայում սովորական զինված ուժերի մասին (ԵՍԶՈՒ) պայմանագրի հաստատած սպառազինությունների սահմանափակման, վերահսկման և տեղեկատվության փոխանակման ռեժիմի և հատկապես` դրա մասը կազմող 1992թ. մայիսի 15-ի Տաշքենդի համաձայնագրի, Ադրբեջանի մարտական տանկերի թիվը սահմանափակված է 220 միավորով: Դեռևս 2012թ. փետրվարին նույն ինքը Խրամչիխինը «Վոյեննո-պրոմիշլեննիյ կուրիեր» թերթում գրում էր Ադրբեջանի՝ ԵՍԶՈՒ պայմանագրի պահանջները բացահայտ խախտելու մասին: Հինգ տարի շարունակ չարժանանալով ԵՍԶՈՒ պայմանագրի անդամ և միաժամանակ ԵԱՀԿ անդամ պետությունների որևէ լուրջ հակազդեցության, ներկայումս Ադրբեջանը պայմանագրի խախտումները կատարում է առավել կոպտորեն: Հենց միայն 100 միավոր Տ-90 և 379 միավոր Տ-72 տանկերի թիվը ավելի քան երկու անգամ գերազանցում է Ադրբեջանին հատկացված քվոտան: Եթե դրան ավելացնենք նաև 98 միավոր Տ-55-երը, ապա սահմանված չափաքանակի գերազանցումը կկազմի գրեթե 3 անգամ…